

REFERAT DE APROBARE
  pentru Proiectul de hotărâre privind aprobarea împuternicirii reprezentantului de drept al Comunei Șoldanu, domnul Valeriu MUSTĂȚEA, viceprimarul Comunei Șoldanu cu atribuții de primar, în vederea semnării contractului de finanțare și implementării proiectului „Șoldanu, localitate verde”, finanțat de Administrația Fondului pentru Mediu prin Programul privind ecologizarea zonelor afectate de deșeuri "Curățăm România"
Luând act de:
· Cererea de finanțare nerambursabilă înregistrată la Primăria Comunei Șoldanu cu nr. 2907 a) din 16.05.2022;
· Ordinul Prefectului Județului Călărași nr. 234 din 02.06.2022 privind constatarea încetării, de drept, înainte de expirarea duratei normale a mandatului de primar al Comunei Șoldanu, județul Călărași, al domnului Geambașu Iulian;
· Hotărârea Consiliului Local al Comunei Șoldanu nr. 73 din 18.10.2022 privind aprobarea alegerii Viceprimarului Comunei Șoldanu, Județul Călăraşi;
· necesitatea asigurării resurselor umane necesare implementării proiectului „Șoldanu, localitate verde”, finanțat de Administrația Fondului pentru Mediu prin Programul privind ecologizarea zonelor afectate de deșeuri "Curățăm România".
Ținând cont de prevederile:
· art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997:;
· art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· art. 7 alin. (2) din Codul civil al României, aprobat prin Legea nr.287/2009, republicată, modificată și completată;
· Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată;
· art. 129 alin. (1), alin. (2) lit. b) și d), alin. (7) lit. n), art. 136 alin. (1), art. 155 alin. (1) lit. d), art. 211 din Ordonanța de urgență a Guvernului nr. 57/2019 privind Codul Administrativ. 
Luând în considerare prevederile:
· Ordinul Ministrului mediului, apelor și pădurilor nr. 710 din 01.04.2022 privind aprobarea Ghidului de finanțare a Programului privind ecologizarea zonelor afectate de deșeuri:
· art. 13 alin. (1) lit. b) -  In vederea aprobării finanțării proiectului, in cadrul sesiunii, solicitantul depune următoarele documente: ... împuternicire administrativa, pentru cazul in care cererea de finanțare este semnata de către o persoana împuternicită.
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 84 -  (1) Autonomia locala, definita la art. 5 lit. j), se exercita de autoritățile administrației publice locale.
   (2) Dispozițiile alin. (1) nu aduc atingere posibilității de a recurge la consultarea locuitorilor prin referendum sau prin orice alta forma de participare directa a cetățenilor la treburile publice, in condițiile legii.
   (3) Autonomia locala este numai administrativa si financiara, fiind exercitata pe baza si in limitele prevăzute de lege.
   (4) Autonomia locala privește organizarea, funcționarea, competenta si atribuțiile autorităților administrației publice locale, precum si gestionarea resurselor care, potrivit legii, aparțin comunei, orașului, municipiului sau județului, după caz.
   (5) Autonomia locala garantează autorităților administrației publice locale dreptul ca, in limitele legii, sa aibă inițiative in toate domeniile, cu excepția celor date in mod expres in competenta altor autorități publice.
· art. 129 alin. (2) lit. d) - Consiliul local exercită atribuții privind gestionarea serviciilor de interes local;
· art. 129 alin. (2) lit. e) - Consiliul local exercită următoarele categorii de atribuții: atribuții privind cooperarea interinstituțională pe plan intern si extern;
· art. 129 alin. (7) lit. i) - In exercitarea atribuțiilor prevăzute la alin. (2) lit. d), consiliul local asigura, potrivit competentei sale si in condițiile legii, cadrul necesar pentru furnizarea serviciilor publice de interes local privind: ... protecția si refacerea mediului;
· art. 129 alin. (9) lit. a) - In exercitarea atribuțiilor prevăzute la alin. (2) lit. e), consiliul local: ... hotărăște, în condițiile legii, cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local.
Față de elementele de drept și de fapt prezentate,
În temeiul Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin. (1) lit. a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a inițiat Proiectul înregistrat în registrul special de evidență a proiectelor de hotărâri ale Consiliului local al Comunei Șoldanu cu nr. 81 din 21.11.2022, privind aprobarea împuternicirii reprezentantului de drept al Comunei Șoldanu, domnul Valeriu MUSTĂȚEA, viceprimarul Comunei Șoldanu cu atribuții de primar, în vederea semnării contractului de finanțare și implementării proiectului „Șoldanu, localitate verde”, finanțat de Administrația Fondului pentru Mediu prin Programul privind ecologizarea zonelor afectate de deșeuri "Curățăm România".
Considerând proiectul de hotărâre elaborat ca fiind necesar, legal și oportun, pe cale de consecință propun Consiliului Local al Comunei Șoldanu aprobarea acestuia în forma prezentată.

INIȚIATORUL PROIECTULUI:
Viceprimarul cu atribuții de primar al comunei Șoldanu,
Valeriu MUSTĂȚEA
